CELEX: 32015D1213
Language: bg
Date: 2015-07-22 00:00:00
Title: Решение за изпълнение (ЕС) 2015/1213 на Комисията от 22 юли 2015 година за разрешаване на разширяването на обхвата на видовете употреба на флавоноиди от Glycyrrhiza glabra L. като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер С(2015) 4968)

24.7.2015   
            
            
               BG
            
            
               Официален вестник на Европейския съюз
            
            
               L 196/19
            
         РЕШЕНИЕ ЗА ИЗПЪЛНЕНИЕ (ЕС) 2015/1213 НА КОМИСИЯТА
   от 22 юли 2015 година
   за разрешаване на разширяването на обхвата на видовете употреба на флавоноиди от Glycyrrhiza glabra L. като нова хранителна съставка съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2015) 4968)
      
   
   (само текстовете на нидерландски и френски език са автентични)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               Характеристиките на флавоноидите от Glycyrrhiza glabra L. са определени и тяхното пускане на пазара в някои храни при определени максимални количества на употреба е разрешено с Решение за изпълнение 2011/761/ЕС на Комисията (2).
            
         
               (2)
            
            
               На 19 март 2014 г. дружеството Kaneka Pharma Europe NV подаде заявление до компетентните белгийски органи за разширяване на обхвата на видовете употреба на флавоноиди от Glycyrrhiza glabra L. като нова хранителна съставка.
            
         
               (3)
            
            
               На 6 август 2014 г. компетентният белгийски орган за оценка на храните издаде доклад за първоначална оценка. В посочения доклад органът стига до заключението, че разширяването на обхвата на видовете употреба на флавоноиди от Glycyrrhiza glabra L. отговаря на критериите за нови храни, установени в член 3, параграф 1 от Регламент (ЕО) № 258/97.
            
         
               (4)
            
            
               На 22 септември 2014 г. Комисията препрати доклада за първоначална оценка до останалите държави членки.
            
         
               (5)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха повдигнати обосновани възражения. Допълнителните обяснения от заявителя намалиха опасенията до степен, която удовлетворява държавите членки и Комисията.
            
         
               (6)
            
            
               С Директива 1999/21/ЕО на Комисията (3) се определят изискванията относно диетичните храни за специални медицински цели. С Директива 96/8/ЕО на Комисията (4) се определят изискванията относно храните, предназначени за използване при нискокалорични хранителни режими за намаляване на телесното тегло. Употребата на флавоноиди от Glycyrrhiza glabra L. следва да бъде разрешена, без да се засягат изискванията на посочените актове.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Флавоноидите от Glycyrrhiza glabra L. (наричани по-долу „Glavonoid“), посочени в приложение I, могат да се пускат на пазара в Съюза като нова хранителна съставка за видовете употреба, изброени в приложение II, без да се засягат разпоредбите на директиви 96/8/ЕО и 1999/21/ЕО.
   Glavonoid не трябва да се продава като отделен продукт на крайните потребители.
   Член 2
   1.   Разрешеният с настоящото решение Glavonoid се обозначава върху етикета на съдържащите го храни като „флавоноиди от Glycyrrhiza glabra L.“
   2.   Върху етикета на храните, в които продуктът е добавен като нова хранителна съставка, се посочва, че:
   
               а)
            
            
               продуктът не трябва да се приема от бременни и кърмещи жени, деца и подрастващи лица;
            
         
               б)
            
            
               лицата, които приемат лекарства, изискващи лекарско предписание, следва да консумират продукта само под лекарско наблюдение;
            
         
               в)
            
            
               максималният прием на Glavonoid е 120 mg на ден.
            
         3.   Количеството Glavonoid в крайния хранителен продукт се обозначава върху етикета на съответния продукт.
   4.   Напитките, съдържащи Glavonoid, се представят на крайните потребители като отделни порции.
   Член 3
   Адресат на настоящото решение е Kaneka Pharma Europe NV Triomflaan 173, 1160 Brussels, Belgium.
   
      Съставено в Брюксел на 22 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Решение за изпълнение 2011/761/ЕС на Комисията от 24 ноември 2011 г. за разрешаване на пускането на пазара на флавоноиди от Glycyrrhiza glabra L. като нова хранителна съставка съгласно Регламент (ЕО) № 258/97 на Европейския парламент и на Съвета (ОВ L 313, 26.11.2011 г., стр. 37).
   
      (3)  Директива 1999/21/ЕО на Комисията от 25 март 1999 г. относно диетичните храни за специални медицински цели (ОВ L 91, 7.4.1999 г., стр. 29).
   
      (4)  Директива 96/8/ЕО на Комисията от 26 февруари 1996 г. относно храни, предназначени за използване при нискокалорични хранителни режими за намаляване на телесното тегло (ОВ L 55, 6.3.1996 г., стр. 22).
   
      ПРИЛОЖЕНИЕ I
      
         ХАРАКТЕРИСТИКИ НА GLAVONOID
      
      
         Описание
      
      Glavonoid е екстракт, извлечен от корените или ризомите на Glycyrrhiza glabra чрез екстрахиране с етанол и последващо екстрахиране с триглицериди със среднодълги вериги. Той представлява тъмнокафява течност, съдържаща от 2,5 до 3,5 % глабридин.
      
         Характеристики
      
      
                  Параметър
               
               
                   
               
            
                  Влажност
               
               
                  под 0,5 %
               
            
                  Пепел
               
               
                  под 0,1 %
               
            
                  Пероксидно число
               
               
                  под 0,5 meq/kg
               
            
                  Глабридин
               
               
                  от 2,5 до 3,5 % мазнини
               
            
                  Глициризинова киселина
               
               
                  под 0,005 %
               
            
                  Мазнини, включително вещества от полифенолов тип
               
               
                  не по-малко от 99 %
               
            
                  Белтъци
               
               
                  под 0,1 %
               
            
                  Въглехидрати
               
               
                  не се откриват
               
            
   
      ПРИЛОЖЕНИЕ II
      
         РАЗРЕШЕНИ ВИДОВЕ УПОТРЕБА НА GLAVONOID
      
      
                  Категория храни
               
               
                  Максимално съдържание на Glavonoid
               
            
                  Храни, предназначени за използване при нискокалорични хранителни режими за намаляване на телесното тегло (само за продукти, представени като заместващи целия дневен хранителен прием)
               
               
                  120 mg на дневен прием
               
            
                  Диетични храни за специални медицински цели
               
               
                  120 mg на дневен прием